sasicodes/solvari-1 huggingface dataset:
அவர் என்னிடம் சொன்னதற்கும் குறிப்பேட்டில் உள்ளதற்கும் வேறுபாடு இருந்ததால் உடனே நான் அவரை விட்டுவிட்டு அங்கிருந்து எழுந்து சென்றுவிட்டேன்.
ஹசன் பின் அலீ அல்ஹுல்வானீ ரஹ் அவர்கள் நான் அஃப்பான் என்பாரின் ஹதீஸ் பதிவேட்டில் உமர் பின் அப்தில் அஸீஸ் ரஹ் அவர்கள் தொடர்பான செய்தி ஒன்றை ஹிஷாம் அபில்மிக்தாம் அவர்கள் அறிவித்திருந்ததைக் கண்டேன்.
அதில் ஹிஷாம் அவர்கள் முஹம்மத் பின் கஅப் என்பாரிடமிருந்து இன்னாரின் புதல்வரான யஹ்யா எனும் ஒருவர் எனக்கு அறிவித்தார் என்று எழுதப்பட்டிருந்தது.
உடனே நான் அஃப்பான் அவர்களிடம் நபிமொழியியல் அறிஞர்கள் முஹம்மத் பின் கஅப் என்பாரிடமிருந்தே ஹிஷாம் அறிவித்ததாகக் கூறுகின்றனரே?
பின்னர் தாமே முஹம்மத் பின் கஅப் அவர்களிடமிருந்து நேரடியாக இந்த ஹதீஸைச் செவியேற்றதாக அவர் மாற்றிக் கூறலானார் என்று சொன்னார்கள்.
நான் அப்துல்லாஹ் பின் அல்முபாரக் ரஹ் அவர்களிடம் நோன்புப் பெருநாள் வெகுமதிகளின் நாளாகும் என்பது பற்றிய அப்துல்லாஹ் பின் அம்ர் ரலி அவர்களின் ஹதீஸைத் தங்களுக்கு அறிவித்தவர் யார்?
நான் ஒரு வெள்ளி நாணயம் அளவு இரத்தம் பட்ட நிலையில் தொழுதவரின் தொழுகை நிறைவேறாது அதைத் திரும்பத் தொழ வேண்டும் என்ற ஹதீஸின் அறிவிப்பாளரான ரவ்ஹ் பின் ஃகுதைஃப் என்பாரைச் சந்தித்தேன்.
ஆமிர் அஷ்ஷஅபீ ரஹ் அவர்கள் அல்ஹாரிஸ் பின் அப்தில்லாஹ் அல்அஃவர் எனக்கு ஹதீஸ்களை அறிவித்தார்என்று கூறிவிட்டு அவர் பொய்யர்களில் ஒருவர் என அறுதியிட்டுக் கூறினார்கள்.
அல்ஹாரிஸ் அல்அஃவர் நான் குர்ஆனை மூன்று வருடங்களிலும் வேத அறிவிப்பை வஹீ இரண்டு வருடங்களிலும்அல்லது வேத அறிவிப்பை மூன்று வருடங்களிலும் குர்ஆனை இரண்டு வருடங்களிலும் பயின்றேன் என்று கூறினார்.
எங்களிடம் இப்ராஹீம் அந்நகஈ ரஹ் அவர்கள் முஃகீரா பின் சயீத் அபூஅப்திர் ரஹீம் ஆகியோர் குறித்து உங்களை நான் எச்சரிக்கிறேன்.
நாங்கள் இளம் பிள்ளைகளாக இருந்தபோது அபூஅப்திர் ரஹ்மான் அஸ்ஸுலமீ அப்துல்லாஹ் பின் ஹபீப் பின் ருபய்யிஆ ரஹ் அவர்களிடம் செல்வோம்.
அப்போது அவர்கள் எங்களிடம்அபுல்அஹ்வஸைத் தவிர வேறெந்தப் பேச்சாளர்களிடமும் நீங்கள் உட்காராதீர்கள் ஷகீக் அள்ளப்பீ என்பாரைக் குறித்தும் உங்களை நான் எச்சரிக்கிறேன் அவரிடமிருந்து ஹதீஸ்களை அறிவிக்காதீர்கள் என்று கூறுவார்கள்.
சுஃப்யான் பின் உயைனா ரஹ் அவர்கள் ஜாபிர் பின் யஸீத் அடிப்படையற்ற நூதனக் கருத்துகளை வெளியிடுவதற்கு முன் அவரிடமிருந்து மக்கள் ஹதீஸ்களை அறிவித்து வந்தனர்.
அதற்கு சுஃப்யான் ரஹ் அவர்கள்அலீ ரலி அவர்கள் மேகத்தினுள் மறைந்திருக்கிறார்கள் என்ற ரஜ்ஆ எனும் கொள்கையை என்று பதிலளித்தார்கள்.
அவை அனைத்தும் நபி ஸல் அவர்களிடமிருந்து அபூஜஅஃபர் முஹம்மத் பின் அலீ பின் ஹுசைன் பின் அலீ அல்பாகிர்ரஹ் அவர்களால் அறிவிக்கப் பெற்றவையாகும் என்று கூறினார்.
ஜாபிர் பின் யஸீத் அல்ஜுஅஃபீஎன்னிடம் நபி ஸல் அவர்களிடமிருந்து அறிவிக்கப் பெற்ற ஐம்பதாயிரம் ஹதீஸ்கள் உள்ளன என்று கூறினார்.
வானிலிருந்து ஒருவர் அதாவது அலீ ரலி அவர்கள் இன்னாருடன் செல்லுங்கள் என்று குறிப்பிட்டுக்கூறாதவரை நாங்கள் அவர்களுடைய வழித்தோன்றல்களில் யாரையும் பின்தொடரமாட்டோம் எனும் ரஜ்ஆ கொள்கையினை ராஃபிளாக்கள் கூறிவருகின்றனர்.
நான் ஜரீர் பின் அப்தில் ஹமீத் ரஹ் அவர்களிடம் நீங்கள் ஹாரிஸ் பின் ஹஸீராவைச் சந்தித்திருக்கின்றீர்களா?என்று கேட்டேன்.
அதற்கு ஜரீர் ரஹ் அவர்கள்ஆம் அவர் நெடிய மௌனம் காக்கும் கிழவர் அபத்தமான ரஜ்ஆ கொள்கையில் பிடிவாதமாக இருப்பவர் என்று கூறினார்கள்.
ஒரு நாள் அய்யூப் அஸ்ஸக்தியானீ ரஹ் அவர்கள் ஒரு மனிதர் குறித்து அவர் சீரான நாவுடையவர் அல்லர் என்றும்மற்றொரு மனிதர் குறித்து அவர் எண்ணிக்கையைக் கூட்டிச் சொல்பவர் ஹதீஸ் விஷயத்தில் மோசடி செய்பவர் என்றும் கூறியதை நான் கேட்டேன்.
அய்யூப் அஸ்ஸக்தியானீ ரஹ் அவர்கள்எனக்கு ஓர் அண்டைவீட்டுக்காரர் இருக்கிறார் என்று கூறிவிட்டு அவருடைய சிறப்புகளில் சிலவற்றை எடுத்துக்கூறினார்கள்.
பிறகு என்னிடம் அவர் இரு பேரீச்சம்பழங்களுக்காகச் சாட்சியமளிக்க முன்வந்தாலும் அவரது சாட்சியத்தை நான் ஏற்கமாட்டேன் என்று கூறினார்கள்.
ஆனால் அபூஉமய்யா அப்துல் கரீம் என்பவரைத் தவிர அவரைப் பற்றிக் கூறுகையில் அல்லாஹ்தான் அவரை மன்னித்து அவருக்கு அருள்புரிய வேண்டும்.
அவர் நம்பத்தகாதவர் இக்ரிமா ரஹ் அவர்கள் எனக்கு அறிவித்த ஒரு ஹதீஸ் குறித்து என்னிடம் அவர் கேட்டுவிட்டு இக்ரிமாவிடம் தாமே செவியேற்றதாக அறிவித்தார் என்றார்கள்.
எங்களிடம் அபூதாவூத் நுஃபய்உ பின் அல்ஹாரிஸ் அல்அஃமா என்பார் வந்து பராஉ பின் ஆஸிப் ரலி அவர்கள் எமக்கு அறிவித்தார்கள் ஸைத் பின் அர்கம் ரலி அவர்கள் எமக்கு அறிவித்தார்கள் என்று ஹதீஸ்களை அறிவிக்கலானார்.
நாங்கள் இதைப்பற்றி கத்தாதா ரஹ் அவர்களிடம் சொன்னபோது அவர் பொய் சொல்கிறார் அவர் இவர்கள் எவரிடமிருந்தும் எந்த ஹதீஸையும் செவியுறவில்லை.
அப்போது அங்கிருந்த மக்கள்இவர் பத்ருப் போரில் கலந்துகொண்ட பதினெட்டு நபித்தோழர்களைத் தாம் சந்தித்ததாகக் கூறிவருகிறார் என்று கூறினர்.
அப்போது கத்தாதா ரஹ் அவர்கள்இவர் அல்ஜாரிஃப் கொள்ளைநோய் காலத்திற்கு முன்பு மக்களிடம் யாசகம் கேட்டுத் திரிந்துகொண்டிருந்தார்.
அல்லாஹ்வின் மீதாணையாக இவரைவிட மூத்தவர்களான ஹசன் அல்பஸ்ரீ ரஹ் சயீத் பின் அல்முஸய்யப் ரஹ் ஆகியோர்கூட பத்ருப்போரில் கலந்துகொண்ட நபித்தோழர்களில் சஅத் பின் மாலிக் ரலி அவர்களிடமிருந்து தவிர வேறு யாரிடமிருந்தும் நேரடியாகச் செவியுற்றதாக எமக்கு ஹதீஸ்களை அறிவித்ததில்லை என்றார்கள்.
அபூஜஅஃபர் அப்துல்லாஹ் பின் மிஸ்வர் அல்ஹாஷிமீ அல்மதனீ என்பவர் உண்மையான தகவல்கள் சிலவற்றை நபிமொழிகள் என்ற பெயரில் புனைந்து கூறிவந்தார்.
நான் அவ்ஃப் பின் அபீஜமீலா ரஹ் அவர்களிடம் அல்லாஹ்வின் தூதர் ஸல் அவர்கள் யார் நமக்கெதிராக ஆயுதம் ஏந்துகிறாரோ அவர் நம்மைச் சார்ந்தவர் அல்லர் என்று கூறியதாக ஹசன் அல்பஸ்ரீ ரஹ் அவர்களிடமிருந்து அம்ர் பின் உபைத் எமக்கு அறிவித்தார் என்று கூறினேன்.
மாறாக தமது அடிப்படையற்ற தீய கோட்பாட்டை நிலைநிறுத்துவதே இந்த ஹதீஸை அறிவிப்பதன் மூலம் அவரது நோக்கமாகும் என்று கூறினார்கள்.
ஒரு மனிதர் எப்போதும் அபூபக்ர் அய்யூப் அஸ்ஸக்தியானீ ரஹ் அவர்களுடன் இருந்து கொண்டு அன்னாரிடம் ஹதீஸ்களைக் கற்று வந்தார்.
அய்யூப் ரஹ் அவர்கள் விசாரித்தபோது மக்கள் அபூபக்ரே இப்போது அவர் அம்ர் பின் உபைதுடன் இருந்துகொண்டிருக்கிறார் என்று கூறினார்கள்.
இவ்வாறிருக்க ஒரு நாள் காலையில் நான் அய்யூப் ரஹ் அவர்களுடன் அங்காடிக்குச் சென்றேன்.அப்போது அய்யூப் ரஹ் அவர்களை அந்த மனிதர் எதிர்கொண்டார்.
அதற்கு அய்யூப் ரஹ் அவர்கள் அந்த அபூர்வமான தகவல்களைக் கண்டுதான் நாங்கள் வெருண்டோடுகிறோம் அல்லது அஞ்சுகிறோம் என்று கூறினார்கள்.
அய்யூப் அஸ்ஸக்தியானீ ரஹ் அவர்களிடம் பேரீச்சம்பழச்சாற்றில் தயாரிக்கப்பட்ட மதுவால் போதை உண்டானவனுக்குச் சாட்டையடி தண்டனை வழங்கப்படாது என ஹசன் அல்பஸ்ரீ ரஹ் அவர்களிடமிருந்து அம்ர் பின் உபைத் அறிவிக்கிறாரே?
ஹசன் அல்பஸ்ரீ ரஹ் அவர்கள் பேரீச்சம்பழச் சாற்றில் தயாரான மதுவால் போதை ஏற்பட்டவனுக்குச் சாட்டையடி தண்டனை அளிக்கப்படும் என்று கூறியதை நான் செவியேற்றுள்ளேன் என்று சொன்னார்கள் நான் அம்ர் பின் உபைதிடம் சென்றுவரும் தகவல் அய்யூப் அஸ்ஸக்தியானீ ரஹ் அவர்களுக்கு எட்டியது.
நான் ஷுஅபா பின் அல்ஹஜ்ஜாஜ் ரஹ் அவர்களுக்கு வாசித் நகரின் நீதிபதியான இப்ராஹீம் அபூஷைபா குறித்து அவரிடமிருந்து ஹதீஸ்களை அறிவிக்கலாமா?
அதற்கு ஷுஅபா ரஹ் அவர்கள் அவரிடமிருந்து எந்த ஹதீஸையும் நீங்கள் பதிவு செய்துகொள்ள வேண்டாம் படித்ததும் எனது இக்கடிதத்தைக் கிழித்து விடுக என்று எனக்கு பதில் கடிதம் எழுதினார்கள்.
நான் ஹம்மாத் பின் சலமா ரஹ் அவர்களிடம் ஸாபித் அவர்களிடமிருந்து சாலிஹ் பின் பஷீர் அல்முர்ரீ அறிவித்த ஹதீஸ் ஒன்றைக்கூறினேன்.
இதைப்போன்றே நான் ஹம்மாம் பின் முனப்பிஹ் ரஹ் அவர்களிடம் சாலிஹ் அல்முர்ரீ அறிவித்த மற்றோர் ஹதீஸை எடுத்துரைத்தபோது அவர்களும் சாலிஹ் பொய்யுரைத்து விட்டார் என்றே கூறினார்கள்.
என்னிடம் ஷுஅபா ரஹ் அவர்கள் நீங்கள் ஜரீர் பின் ஹாஸிம் ரஹ் அவர்களிடம் சென்று ஹசன் பின் உமாரா அறிவிக்கும் ஹதீஸ்களை அறிவிப்பது உங்களுக்கு அனுமதிக்கப்பட்டதன்று.ஏனெனில் அவர் பொய்யுரைக்கிறார் என்று சொல்லுங்கள் என்றார்கள்.
அதற்கு ஷுஅபா ரஹ் அவர்கள் பின்வருமாறு கூறினார்கள் நான் ஹகம் அவர்களிடம் உஹுத் போரில் கொல்லப்பட்ட உயிர் தியாகிகளுக்காக நபி ஸல் அவர்கள் இறுதித்தொழுகைஜனாஸாத் தொழுகை தொழுவித்தார்களா?
ஆனால் இந்த ஹசன் பின் உமாராவோ நபி ஸல் அவர்கள் உஹுத் போர் உயிர் தியாகிகளுக்காக ஜனாஸாத் தொழுகை தொழுவித்து அடக்கமும் செய்தார்கள் என இப்னு அப்பாஸ் ரலி அவர்களிடமிருந்து மிக்சம் ரஹ் அவர்கள் அறிவித்ததாக ஹகம் அவர்களிடமிருந்து ஒரு ஹதீஸை புனைந்து அறிவித்தார்.
இதைப் போன்றே நான் ஹகம் பின் உதைபா ரஹ் அவர்களிடம் விபசாரத்தில் பிறந்த குழந்தைகள் தொடர்பாகத் தாங்கள் என்ன கூறுகிறீர்கள் அவை இறந்துவிட்டால் அவற்றுக்காகத் தொழவைக்கப்படுமா?
அதற்கு ஹகம் ரஹ் அவர்கள்ஹசன் அல்பஸ்ரீ ரஹ் அவர்கள் வழியாக வரும் ஹதீஸில் இவ்வாறு அறிவிக்கப்படுகிறது என்று பதிலளித்தார்கள்.
ஆனால் இந்த ஹசன் பின் உமாராவோ தமக்கு ஹகம் அவர்களும் ஹகம் அவர்களுக்கு யஹ்யா பின் அல்ஜஸ்ஸார் அவர்களும் யஹ்யா அவர்களுக்கு அலீ ரலி அவர்களும் அறிவித்ததாகக் கூறினார்.
யஸீத் பின் ஹாரூன் ரஹ் அவர்கள் ஸியாத் பின் மைமூன் என்பவர் குறித்துக் கூறுகையில் நான் அவரிடமிருந்தும் காலித் பின் மஹ்தூஜ் என்பவரிடமிருந்தும் எந்த ஹதீஸையும் அறிவிக்க மாட்டேன் எனச் சத்தியம் செய்துள்ளேன்என்று கூறிவிட்டுப் பின்வருமாறும் கூறினார்கள் நான் ஸியாத் பின் மைமூன் என்பவரைச் சந்தித்து ஒரு ஹதீஸ் குறித்து அதை உங்களுக்கு அறிவித்தவர் யார் என்று கேட்டேன்.
ஸியாத் பின் மைமூன் காலித் பின் மஹ்தூஜ் ஆகிய அவ்விருவரையும் பொய்யர்கள் என யஸீத் பின் ஹாரூன் ரஹ் அவர்கள் கூறிவந்தார்கள்.
நான் அபூதாவூத் அத்தயாலிசீ ரஹ் அவர்களிடம் நீங்கள் அப்பாத் பின் மன்ஸூரிடமிருந்து அதிகமான ஹதீஸ்களை அறிவித்துள்ளீர்கள்.
அதற்கு அபூதாவூத் அத்தயாலிசீ ரஹ் அவர்கள் என்னிடம் கூறினார்கள் அமைதியாக இருங்கள் நானும் அப்துர் ரஹ்மான் பின் மஹ்தீ ரஹ் அவர்களும் ஸியாத் பின் மைமூனைச் சந்தித்து இந்த ஹதீஸ் குறித்துக் கேட்டோம்.
அவர்தாம் ஹவ்லா தொடர்பான இந்த ஹதீஸை அனஸ் ரலி அவர்களிடமிருந்து அறிவித்தவர்.அப்போது நாங்கள் இந்த ஹதீஸ்களை நீங்கள் அனஸ் ரலி அவர்களிடமிருந்தா அறிவிக்கிறீர்கள்?
அதற்கு ஸியாத் பாவம் செய்த ஒருவர் பின்னர் வருந்தித் திருந்திவிட்டால் அவருடைய பாவத்தை அல்லாஹ் மன்னிக்க மாட்டானா என்ன சொல்லுங்கள்?
ஸியாத் இவற்றிலிருந்து எந்த ஒரு சிறிய மற்றும் பெரிய ஹதீஸையும் நான் அனஸ் ரலி அவர்களிடமிருந்து செவியுறவுமில்லை அனஸ் ரலி அவர்களை நான் சந்திக்கவும் இல்லை என்பது பொதுமக்களுக்குத்தான் தெரியாது உங்கள் இருவருக்குமா தெரிந்திருக்க வில்லை?
மேலும் அப்துல் குத்தூஸ் அல்லாஹ்வின் தூதர் ஸல் அவர்கள் காற்றுக்காக அர்ரவ்ஹ் இலக்கு அர்ள் ஏற்படுத்துவற்குத் தடை விதித்தார்கள் என்று கூறுவதை நான் செவியுற்றேன்.
அதற்கு அவர் காற்று வருவதற்காகச் சுவரில் துளை ஏற்படுத்துவதாகும் என்று ஹதீஸின் மூல வார்த்தைகளைச் சிதைத்து அநர்த்தமாகக் கூறினார்.
மஹ்தீ பின் ஹிலால் என்பார் ஹதீஸ்களை அறிவிப்பதற்காக அமர்ந்த சில நாட்களுக்குப் பின்னால் அவரிடம் ஹதீஸ்களைக் கேட்ட ஒரு மனிதரிடம் அபூஇஸ்மாயீல் ஹம்மாத் பின் ஸைத் ரஹ் அவர்கள் என்ன உங்கள் திசையிலிருந்து பொய் எனும் உவர்ப்பு நீரூற்று கொப்பளிக்கிறதே என்று கேட்டார்கள்.
ஹசன் அல்பஸ்ரீ ரஹ் அவர்களிடமிருந்து எனக்குக் கிடைக்கப்பெறாத ஹதீஸ்களை யெல்லாம் நான் அபான் பின் அபீஅய்யாஷிடம் செல்லும்போது அவர் எனக்கு வாசித்துக் காட்டாமல் இருந்ததில்லை.
நானும் ஹம்ஸா அஸ்ஸய்யாத் அவர்களும் அபான் பின் அபீஅய்யாஷிடமிருந்து ஏறத்தாழ ஓராயிரம் ஹதீஸ்களைச் செவியுற்றிருக்கிறோம்.
என்னிடம் அபூஇஸ்ஹாக்இப்ராஹீம் பின் முஹம்மத் பின் அல்ஹாரிஸ் அல்ஃபஸாரீ ரஹ் அவர்கள் பகிய்யா பின் அல்வலீத் எனும் அறிவிப்பாளர் பிரபல அறிவிப்பாளர்களிடமிருந்து அறிவிக்கும் ஹதீஸ்களை எழுதிக்கொள்ளுங்கள் பிரபலமற்ற அறிவிப்பாளர்களிடமிருந்து அவர் அறிவிப்பதை எழுதாதீர்கள்.
இஸ்மாயீல் பின் அய்யாஷ் எனும் அறிவிப்பாளர் பிரபல அறிவிப்பாளர்களிடமிருந்தும் மற்றவர்களிடமிருந்தும் அறிவிக்கும் எந்த ஹதீஸ்களையும் எழுதாதீர்கள் என்று கூறினார்கள்.
எனினும் அவர் அறிவிப்பாளர்களின் சொந்தப் பெயர்களைக் குறிப்பிட வேண்டிய இடத்தில் அவற்றைக் குறிப்பிடாமல் குறிப்புப் பெயர்களையும் குறிப்புப்பெயர்களைக் குறிப்பிட வேண்டிய இடத்தில் அவற்றைக் குறிப்பிடாமல் சொந்தப் பெயர்களையும் குறிப்பிட்டு வந்தார்.
நீண்ட நாட்களாக அவர் அபூசயீத் அல்வுஹாழீ எனும் குறிப்புப் பெயருடைய ஓர் அறிவிப்பாளரிடமிருந்து ஹதீஸ்களை அறிவித்துவந்தார்.
நாங்கள் அவரது இயற்பெயர் என்னவென்று ஆராய்ந்த போது அவர் அப்துல் குத்தூஸ் என்ற பலவீனமான அறிவிப்பாளர்தாம் எனத் தெரிந்து கொண்டோம்.
என்னிடம் அல்முஅல்லா பின் உர்ஃபான் என்பார் ஸிஃப்பீன் போரின்போது அப்துல்லாஹ் பின் மஸ்ஊத் ரலி அவர்கள் எங்களிடம் வந்தார்கள்... என்று தொடங்கும் ஒரு ஹதீஸை எங்களுக்கு அபூவாயில் ரஹ் அவர்கள் அறிவித்தார்கள் என்றார்.
அப்போது இஸ்மாயீல் பின் உலய்யா ரஹ் அவர்கள்அவரைக் குறித்து இவர் புறம் பேசவில்லை அவர் நம்பத்தகுந்தவர் அல்லர் என்று தீர்ப்பளித்தார் அவ்வளவுதான் என்று கூறினார்கள்.
நான் மாலிக் பின் அனஸ் ரஹ் அவர்களிடம் சயீத் பின் அல்முஸய்யப் ரஹ் அவர்களிடமிருந்து ஹதீஸ்களை அறிவிக்கும் முஹம்மத் பின் அப்திர் ரஹ்மான் என்பவரைப் பற்றிக்கேட்டேன்.
அபுல் ஹுவைரிஸ் அப்துர் ரஹ்மான் பின் முஆவியா என்பவரைப் பற்றிக் கேட்டதற்கு அவரும் நம்பத்தகுந்தவர் அல்லர் என்றார்கள்.
இப்னு அபீதிஉப் முஹம்மத் பின் அப்திர் ரஹ்மான் அவர்களுக்கு ஹதீஸ்களை அறிவித்த ஷுஅபா பின் தீனார் அல்குறஷீ பற்றிக் கேட்டபோது அவரும் நம்பத்தகுந்தவர் அல்லர் என்று கூறினார்கள்.
இந்த ஐந்து அறிவிப்பாளர்களைப் பற்றியும் நான் மாலிக் ரஹ் அவர்களிடம் வினவியபோது இவர்கள் ஐவரும் தங்களுடைய ஹதீஸ் அறிவிப்புகளில் நம்பத்தகுந்தவர் அல்லர் என்றே கூறினார்கள்.
மாலிக் ரஹ் அவர்கள் அவர் நம்பத்தகுந்தவராக இருந்திருந்தால் நிச்சயமாக அவரது பெயரை என் ஹதீஸ் பதிவேடுகளில் பார்த்திருப்பீர் என்று சொன்னார்கள்.
நீங்கள் சொர்க்கம் செல்ல விரும்புகிறீர்களா அல்லது அதற்கு முன் அப்துல்லாஹ் பின் அல்முஹர்ரர் அவர்களைச் சந்திக்க விரும்புகிறீர்களா?
என்று என்னிடம் கேட்கப்பட்டால் முதலில் அவரைச் சந்தித்துவிட்டுப் பின்னர் சொர்க்கம் செல்ல விரும்புகிறேன் என்றே சொல்லிலியிருப்பேன்.
யஹ்யா பின் சயீத் அல்கத்தான் ரஹ் அவர்களிடம் முஹம்மத் பின் அப்துல்லாஹ் பின் உபைத் பின் உமைர் அல்லைஸீ என்பவரைப் பற்றிக் கூறப்பட்டது.
பிறகுமுஹம்மத் பின் அப்தில்லாஹ் பின் உபைத் பின் உமைரிடமிருந்து எவரும் ஹதீஸ் அறிவிப்பார் என்பதை என்னால் எண்ணியும் பார்க்க முடியவில்லை என்று கூறினார்கள்.
யஹ்யா பின் சயீத் அல்கத்தான் ரஹ் அவர்கள் ஹகீம் பின் ஜுபைர் அப்துல் அஃலா மற்றும் யஹ்யா பின் மூசா பின் தீனார் ஆகியோர் பலவீனமான அறிவிப்பாளர்கள் என்று கூறினார்கள்.
ஹசன் பின் ஈசா ரஹ் அவர்கள் பின்வருமாறு கூறியதை நான் செவிமடுத்துள்ளேன் என்னிடம் அப்துல்லாஹ் பின் அல்முபாரக் ரஹ் அவர்கள்நீங்கள் ஜரீரிடம் சென்றால் அவரிடமுள்ள அனைத்து ஹதீஸ்களையும் எழுதிக்கொள்ளுங்கள் ஆனால் மூவர் அறிவித்த ஹதீஸ்களைத் தவிர.
சந்தேகத்திற்குரிய அறிவிப்பாளர்கள் குறித்தும் அவர்களுடைய குறைகள் குறித்தும் நபிமொழி அறிஞர்கள் குறிப்பிட்டுள்ள இதைப் போன்ற தகவல்கள் ஏராளம் உள்ளன.
நாம் இதுவரை எடுத்துரைத்த தகவல்கள் இந்த விஷயத்தில் நபிமொழி அறிஞர்களின் கோட்பாடு என்ன என்பதை அறிந்துகொள்ள விரும்புவோருக்குப் போதுமானவை ஆகும்.
நபிமொழி அறிவிப்பாளர்களிடம் காணப்பட்ட குறைகளை எடுத்துரைப்பதையும் தங்களிடம் வினவப்பட்டபோது அவற்றைத் தெளிவாகக் கூறுவதையும் நபிமொழி அறிஞர்கள் கட்டாயமாக்கிக் கொண்டதற்குக் காரணமே அவற்றை மறைப்பதில் உள்ள மாபெரும் கேடுதான்.
ஆம் மார்க்கச் செய்தி என்பதே அனுமதிக்கப்பட்டது ஹலால் தடை செய்யப்பட்டது ஹராம் செய்யத் தூண்டுவது அம்ர் தடுப்பது நஹ்யு ஆவலூட்டுவது தர்ஃகீப் எச்சரிப்பது தர்ஹீப் ஆகியவற்றில் ஒன்றாகத்தான் இருக்கும்.
இந்நிலையில் மார்க்கச் செய்திகளை அறிவிப்பவர் உண்மைக்கும் நம்பகத்தன்மைக்கும் எடுத்துக்காட்டாக இல்லாமலிருந்தால் நிலைமை என்னவாகும்?
அவரைப் பற்றித் தெரிந்த ஒருவர் அவரிடமிருந்து மார்க்கச் செய்திகளை அறிவிக்கப்போய் அவரிடமுள்ள குறைகளை விவரம் தெரியாத மக்களிடம் மறைத்தால் அது பாவம் மட்டுமல்ல முஸ்லிம் பொதுமக்களுக்குச் செய்யும் துரோகமும் ஆகும்.
ஏனெனில் அச்செய்திகள் அனைத்துமோ பெரும்பாலானவையோ அடிப்படையற்ற பொய்யான தகவல்களாக இருக்கஅவற்றைக் கேட்கும் சிலர் அப்படியே அவற்றைச் செயல் படுத்திவிடலாம் அல்லது சிலவற்றையாவது செயல்படுத்திவிடலாம்.
பலவீனமான ஹதீஸ்களையும் அடையாளம் தெரியாத அறிவிப்பாளர் தொடர்களையும் தெரிந்துகொண்டே அறிவிப்பதில் சிலர் முனைப்புக் காட்டுகின்றனர்.
இவர்களில் பெரும்பாலோர் பொதுமக்களிடம் தங்களை அதிக அறிவுபடைத்தவர்கள் என்று காட்டிக் கொள்ள வேண்டுமென விரும்புகிறார்கள் என்றே கருதுகிறேன்.
இன்னார் எத்துனை எத்துனை ஹதீஸ்களை அறிந்துள்ளார் ஏராளமான ஹதீஸ்களைத் திரட்டியுள்ளார் என்று சிலாகித்துக்கூறப்பட வேண்டும் என்பதே அவர்களின் இந்த அறிவிப்புகளுக்குக் காரணம்.
ஏனெனில் கைவிடப்பட வேண்டிய ஒரு கருத்தை அடியோடு சாய்ப்பதற்கும் அந்தக் கருத்தாளரைப் பற்றிய நினைவை முற்றாக ஒழிப்பதற்கும் சிறந்த வழி என்னவென்றால் அந்தக் கருத்தைக்கண்டு கொள்ளாமல் அலட்சியப்படுத்துவதுதான்.
இருப்பினும் பின்விளைவுகளை யோசித்தும் அறியாமக்கள் புதிய கருத்துகளைக் கண்டு ஏமாந்து அறிஞர்களால் புறக்கணிக்கப்பட்ட தவறான கொள்கைகளையும் கூட விரைந்து ஏற்றுவிடுவர் என்பதை அஞ்சியும் அந்தச் சிலரது தவறான கருத்தை விவரிப்பதே பொதுமக்களுக்கு நல்லது என்று கருதினோம் அந்தத் தவறான கருத்துக்கு உரிய முறையில் பதிலளிப்பது எதிர்காலத்திற்குச் சிறந்ததாகும் என்ற முடிவுக்கு வந்தோம்.
இனி அந்தச் சிலரது தவறான சிந்தனை என்னவென்று பார்ப்போம் ஒரு ஹதீஸின் அறிவிப்பாளர் தொடரில் இன்னார் குறித்து இன்னார் அறிவித்தார் என்று கூறப்பட்டிருந்தால் அதை ஆதாரமாக ஏற்பதற்குச் சில நிபந்தனைகள் உண்டு.
இதை விடுத்து இருவரும் ஒரே காலத்தில் வாழ்ந்தார்கள் என்பதாலோ அவரிடமிருந்து இவர் நேரடியாகக் கேட்டிருக்க வாய்ப்புண்டு என்பதாலோ மட்டும் அந்த அறிவிப்பை ஏற்க முடியாது.
இருவரும் சந்தித்தார்கள் ஒருவரிடமிருந்து மற்றவர் நேரடியாகச் செவியேற்றார் என்று உறுதியாகத் தெரியாதவரை இத்தகைய அறிவிப்புகள் ஏற்புக்குரியவை அல்ல.
இத்தகைய அறிவிப்புகள் கிடைத்தால் அவற்றை நிறுத்தி வைத்துவிட்டு ஒருவரிடமிருந்து மற்றவர் சிறிதளவோ அதிக அளவோ செவியேற்றார் என்பதற்கு வேறு சான்று கிடைக்கும்போது அவற்றை ஆதாரமாக ஏற்கலாம்இல்லையேல் கூடாது.
அன்றும் இன்றும் ஹதீஸ்களையும் அறிவிப்புகளையும் அறிந்துள்ள கல்வியாளரிடையே பரவலான ஏகோபித்த கருத்து இதுதான் அதாவது நம்பத்தகுந்த அறிவிப்பாளர் ஒருவர் தம்மைப் போன்ற மற்றோர் அறிவிப்பாளரிடமிருந்து ஒரு ஹதீஸை அறிவிக்கிறார் என்று வைத்துக்கொள்வோம்.
அவர்கள் இருவரும் ஒரே காலத்தில் வாழ்ந்து ஒருவர் மற்றவரை நேரடியாகச் சந்தித்து உரையாடியிருக்க வாய்ப்பு உண்டு என்றிருந்தாலே அந்த அறிவிப்பை ஏற்கலாம் அது கட்டாயம் ஆதாரமாகும்.
ஆனால்இருவரும் சந்திக்கவில்லை என்பதற்கோ ஒருவரிடமிருந்து மற்றவர் எதையும் செவியேற்கவில்லை என்பதற்கோ தெளிவான சான்று இருப்பின் அப்போது அந்த அறிவிப்பை ஏற்க முடியாது.
அறிவிப்பாளர் இருவரும் ஒரேகாலத்தில் வாழ்ந்திருந்தாலும் அவர்கள் இருவரும் ஒருவரையொருவர் சந்தித்திருக்க வேண்டும் என்பது பற்றியஇக்கருத்தை வெளியிட்ட அந்தச் சிலரிடமும் அவர்களுடைய ஆதரவாளர்களிடமும் நாம் ஒன்றைச் சொல்லிக்கொள்ள விரும்புகிறோம் நம்பத்தகுந்த அறிவிப்பாளர் ஒருவர் நம்பத்தகுந்த மற்றோர் அறிவிப்பாளரிடமிருந்து அறிவிக்கும் ஹதீஸ் ஆதாரபூர்வமானது அதன்படி செயல்படுவது கடமை என நீங்களே சொல்லிவிட்டுப் பிறகு நீங்களே அவ்விரு அறிவிப்பாளர்களும் ஒரு தடவையோ பல தடவைகளோ நேரடியாகச் சந்தித்திருக்கிறார்கள் அல்லது ஒருவரிடமிருந்து மற்றவர் செவியேற்றிருக்கிறார் என்பது தெளிவாகாதவரை அவ்விரு அறிவிப்பாளர் வழியாக வந்த ஹதீஸை ஏற்றுக் கொள்ளமாட்டோம் என்றொரு நிபந்தனையை இணைத்துக் கொள்கிறீர்களே இதுமுறையா?
அப்படி விதித்திருந்தால் எங்கே அதற்கான சான்றைக் கொண்டு வாருங்கள் பார்ப்போம் முந்தைய அறிஞர்களில் சிலர் இவ்வாறு நிபந்தனை விதித்திருந்தார்கள் என்று நீங்கள் கூறினால் எங்கே அவர்களுடைய பெயர்களைக் கூறுங்கள் என்று கேட்போம்.
அவர்களில் ஒருவர் மற்றொருவரை நேரில் பார்த்திராமலும் ஒருவரிடமிருந்து மற்றொருவர் எதையும் செவியேற்றிராமலும் ஹதீஸ்களை அறிவித்துள்ளனர்.
இவ்வாறு செவியுறாமல் அறிவிப்பாளர் ஒருவர் தமக்கு அறிவித்தவரின் பெயரைக் குறிப்பிடாமல் முர்சலாக ஹதீஸ்களை அறிவிப்பதை அவர்கள் அனுமதித்துள்ளார்கள்.
ஆனால் இடையே அறிவிப்பாளர் பெயர் விடுபட்ட இத்தகைய முர்சலான ஹதீஸ் நம்மிடமும் நபிமொழி அறிஞர்களிடமும் ஆதாரம் ஆகாது.
ஒருவர் மற்றவரிடமிருந்து சிறிதளவேனும் செவியேற்றார் என்பது உறுதியாகி விட்டால் அவர்களின் எல்லா அறிவிப்புகளையும் ஏற்பதில் சிக்கல் இல்லை.
இவ்வாறு கூறும் அவர்களிடத்தில் பின்வருமாறு நாம் கேள்வி எழுப்புவோம் ஒரு ஹதீஸ் பலவீனமானது என்பதற்கும் அதை ஆதாரமாக எடுக்கலாகாது என்பதற்கும் அதன் அறிவிப்பாளர் தொடருக்கிடையே எவரும் விடுபட்டிருக்கக்கூடும் என்ற சாத்தியக் கூற்றைக் காரணமாகக் கூறுகிறீர்கள்.
அப்படிப் பார்த்தால் இன்னார் குறித்து இன்னார் அறிவித்தார் என்று கூறப்படும் எந்த முஅன் அன் ஹதீஸ்களையும்அதன் அறிவிப்பாளர் ஆரம்பம் முதல் இறுதிவரை ஒருவரிடமிருந்து மற்றவர் செவியேற்றார் என்று தெரிந்த பிறகே ஏற்க வேண்டியதுவரும்.
உதாரணத்திற்கு ஹிஷாம் பின் உர்வா ரஹ் அவர்கள் தம் தந்தை உர்வா ரஹ் அவர்களிடமிருந்தும் அன்னார் ஆயிஷா ரலி அவர்களிடமிருந்தும் ஹிஷாம் பின் உர்வா அன் அபீஹி அன் ஆயிஷா அறிவிக்கும் அறிவிப்பாளர்தொடரை எடுத்துக்கொள்வோம்.
இதில் ஹிஷாம் ரஹ் அவர்கள் தம் தந்தை உர்வா ரஹ் அவர்களிடமிருந்தும் உர்வா ரஹ் அவர்கள் ஆயிஷா ரலி அவர்களிடமிருந்தும் ஆயிஷா ரலி அவர்கள் நபி ஸல் அவர்களிடமிருந்தும் இந்த ஹதீஸைச் செவியேற்றார்கள் என உறுதியாக நாம் அறிகிறோம்.
ஆனால் ஹிஷாம் ரஹ் அவர்கள் தம் தந்தையிடமிருந்து அறிவிக்கும் ஓர் அறிவிப்பில் நான் செவியேற்றேன்என்றோ எனக்கு என் தந்தை அறிவித்தார் என்றோ கூறியிருக்காவிட்டால் ஹிஷாமுக்கும் அவருடைய தந்தை உர்வாவுக்குமிடையே இன்னோர் அறிவிப்பாளர் இருந்து அவர் ஹிஷாமுடைய தந்தையிடம் அந்த ஹதீஸைக் கேட்டு ஹிஷாமுக்கு அறிவித்திருக்கலாம் ஹிஷாம் நேரடியாகத் தம் தந்தையிடம் அதைக் கேட்டிருக்கமாட்டார்.
இந்நிலையில் இடையில் அறிவிப்பாளர் விடுபட்டதை அறிவிக்க விருப்பமில்லாமல் தாம் யாரிடம் கேட்டார் என்பதை ஹிஷாம் கூறியிருக்க மாட்டார்.
இதைப் போன்றே ஹிஷாமுடைய தந்தை உர்வாவுக்கும் ஆயிஷா ரலி அவர்களுக்கும் இடையே ஓர் அறிவிப்பாளர் விடுபட்டிருக்க இடமுண்டு.
ஏன் எந்த ஹதீஸின் அறிவிப்பாளர் தொடரிலெல்லாம் ஒருவர் மற்றவரிடமிருந்து செவியேற்றதற்கான குறிப்பு இல்லையோ அதிலெல்லாம் இதே நிலை இருக்க இடமுண்டு.
பொதுவாக அறிவிப்பாளர்களில் ஒருவர் மற்றொருவரிடமிருந்து அடிக்கடி ஹதீஸ்களைச் செவியேற்றுள்ளார் என்று தெரியும்போது எப்போதாவது சில வேளைகளில் சில ஹதீஸ்களை அவரிடமிருந்து நேரடியாகக் கேட்காமல் வேறொருவர் வாயிலாகக் கேட்டிருக்க இடமுண்டு.
அய்யூப் அஸ்ஸக்தியானீ அப்துல்லாஹ் பின் அல்முபாரக் வகீஉ பின் அல்ஜர்ராஹ் மற்றும் இப்னு நுமைர் ரஹ் உள்ளிட்ட பலர் ஹிஷாம் பின் உர்வா ரஹ் அவர்களிடமிருந்தும் ஹிஷாம் தம் தந்தை உர்வா ரஹ் அவர்களிடமிருந்தும் உர்வா ஆயிஷா ரலி அவர்களிடமிருந்தும் பின்வருமாறு அறிவிக்கிறார்கள் அல்லாஹ்வின் தூதர் ஸல் அவர்கள் இஹ்ராம் கட்டியிருந்தபோதும் இஹ்ராம் கட்டாமல் இருந்தபோதும் என்னிடம் இருந்தவற்றிலேயே நல்ல மணமுடைய வாசனைப் பொருளை அவர்களுக்கு நான் பூசி வந்தேன்.
இதே ஹதீஸை லைஸ் பின் சஅத் தாவூத் அல்அத்தார் ஹுமைத் பின் அல்அஸ்வத் உஹைப் பின் காலித் மற்றும் அபூஉசாமா ரஹ் ஆகியோர் ஹிஷாம் ரஹ் அவர்களிடமிருந்து அறிவிக்கின்றனர்.
ஹிஷாம் தம் சகோதரர் உஸ்மான் பின் உர்வா ரஹ் அவர்களிடமிருந்தும் உஸ்மான் தம் தந்தை உர்வா ரஹ் அவர்களிடமிருந்தும் உர்வா ஆயிஷா ரலி அவர்களிடமிருந்தும் அறிவிக்கிறார்கள்.
ஹிஷாம் பின் உர்வா ரஹ் அவர்கள் தம் தந்தை உர்வா பின் ஸுபைர் ரஹ் அவர்களிடமிருந்தும் உர்வா அவர்கள் ஆயிஷா ரலி அவர்களிடமிருந்தும் அறிவிக்கிறார்கள் ஆயிஷா ரலி அவர்கள் கூறினார்கள் நபி ஸல் அவர்கள் இஃதிகாஃப் இருக்கும்போது பள்ளிவாசலுக்குள்ளிருந்து தமது தலையை மாதவிடாய் ஏற்பட்டிருந்த என் பக்கம் நீட்டுவார்கள்.
இதே ஹதீஸை மாலிக் பின் அனஸ் ரஹ் அவர்கள் இப்னு ஷிஹாப் அஸ்ஸுஹ்ரீ ரஹ் அவர்களிடமிருந்தும்ஸுஹ்ரீ அவர்கள் உர்வா ரஹ் அவர்களிடமிருந்தும் உர்வா ரஹ் அவர்கள் அம்ரா ரஹ் அவர்களிடமிருந்தும்அம்ரா அவர்கள் ஆயிஷா ரலி அவர்களிடமிருந்தும் ஆயிஷா ரலி அவர்கள் நபி ஸல் அவர்களிடமிருந்தும் அறிவித்துள்ளனர்.
இப்னு ஷிஹாப் அஸ்ஸுஹ்ரீ ரஹ் மற்றும் சாலிஹ் பின் அபீஹஸ்ஸான் ரஹ் ஆகியோர் அபூசலமா ரஹ் அவர்களிடமிருந்தும் அபூசலமா அவர்கள் ஆயிஷா ரலி அவர்களிடமிருந்தும் அறிவிக்கிறார்கள் நபி ஸல் அவர்கள் தாம் நோன்பு நோற்றிருக்கும் போது என்னை முத்தமிட்டுள்ளார்கள்.
நோன்பு நோற்றிருக்கும்போது மனைவியை முத்தமிடுவது தொடர்பான மேற்கண்ட ஹதீஸை அறிவிக்கும்போது யஹ்யா பின் அபீகஸீர் ரஹ் அவர்கள் பின்வருமாறு கூறினார்கள் எனக்கு அபூசலமா பின் அப்திர் ரஹ்மான் ரஹ் அவர்களும் அபூசலமா அவர்களுக்கு உமர் பின் அப்தில் அஸீஸ் ரஹ் அவர்களும் அன்னாருக்கு உர்வா பின் அஸ்ஸுபைர் ரஹ் அவர்களும் உர்வா அவர்களுக்கு ஆயிஷா ரலி அவர்களும் நபி ஸல் அவர்கள் நோன்பு நோற்றிருக்கும்போது என்னை முத்தமிட்டுள்ளார்கள் என்று அறிவித்துள்ளனர்.
சுஃப்யான் பின் உயைனா ரஹ் முதலானோர் அம்ர் பின் தீனார் ரஹ் அவர்களிடமிருந்தும் அம்ர் அவர்கள் ஜாபிர் பின் அப்தில்லாஹ் ரலி அவர்களிடமிருந்தும் பின்வருமாறு அறிவித்துள்ளனர் அல்லாஹ்வின் தூதர் ஸல் அவர்கள் எங்களுக்குக் குதிரை இறைச்சியை உண்ண அனுமதியளித்தார்கள் நாட்டுக் கழுதை இறைச்சியை உண்ண வேண்டாமெனத் தடைவிதித்தார்கள்.
இதே ஹதீஸை ஹம்மாத் பின் ஸைத் ரஹ் அவர்கள் அம்ர் பின் தீனார் ரஹ் அவர்களிடமிருந்தும் அம்ர் அவர்கள் முஹம்மத் பின் அலீ ரஹ் அவர்களிடமிருந்தும் முஹம்மத் பின் அலீ அவர்கள் ஜாபிர் பின் அப்தில்லாஹ் ரலி அவர்களிடமிருந்தும் ஜாபிர் ரலி அவர்கள் நபி ஸல் அவர்களிடமிருந்தும் அறிவித்துள்ளனர்.
நிலைமை இவ்வாறிருக்க அறிவிப்பாளர்களில் ஒருவர் மற்றவரிடமிருந்து கேட்டார் என்று உறுதியாகத் தெரியாதபோது அந்த ஹதீஸ் பலவீனமானதுதான் என்று தீர்மானிக்க இடையில் அறிவிப்பாளர் பெயர் விடுபட்டிருப்பதற்கான முர்சலாக இருப்பதற்கான வாய்ப்பே போதும் என்று அந்தச் சிலர் கூறியுள்ளனர்.
அப்படியானால் ஒருவர் மற்றவரிடமிருந்து செவியேற்றார் என்று தெரியும் போதுகூட செவியேற்றதைப் பற்றிய குறிப்பு ஹதீஸில் இடம்பெறாதவரை அந்த முஅன்அன் ஹதீஸை ஏற்க முடியாது என்று சொல்ல வேண்டிய கட்டாயம் நேரும்.
ஏனெனில் நாம் முன்பு கூறியதைப்போன்று ஹதீஸ் அறிவிப்பாளர்கள் தமக்கு அறிவித்தவரின் பெயரை அவரிடமிருந்து செவியேற்றிருந்தும் கூட குறிப்பிடாமல் இடையில் விட்டுவிடுவதும் உண்டு.
என ஆராயுந்திறன் படைத்த முன்னோர்களான அய்யூப் அஸ்ஸக்தியானீ ரஹ் இப்னு அவ்ன் ரஹ் மாலிக் பின் அனஸ் ரஹ் ஷுஅபா பின் அல்ஹஜ்ஜாஜ் ரஹ் யஹ்யா பின் சயீத் அல்கத்தான் ரஹ் அப்துர் ரஹ்மான் பின் மஹ்தீ ரஹ் மற்றும் அவர்களுக்குப் பின் வந்த நபிமொழி அறிஞர்கள் பலரும் இவர்கள் வாதிடுவதைப் போன்று ஒரு ஹதீஸின் அறிவிப்பாளர் தொடரில் இடம்பெற்றுள்ள ஒருவர் மற்றவரிடமிருந்து நேரடியாகச் செவியுற்றாரா என்று துருவி ஆராய்ந்ததாக நாம் அறியவில்லை.
ஆனால் ஹதீஸ் அறிவிப்பில் இருட்டடிப்பு தத்லீஸ் செய்வதில் பிரசித்திபெற்றவராக ஒருவர் இருந்தால் அவர் மற்றவரிடமிருந்து கேட்டாரா?
இதன்றி இருட்டடிப்புச் செய்யாத அறிவிப்பாளர்கள் விஷயத்திலும் இதே நடைமுறையைக் கையாண்டார்கள் என்பதற்கு நாம் மேலே குறிப்பிட்ட அறிஞர்களிடமோ மற்ற அறிஞர்களிடமோ எந்தச் சான்றையும் நாம் காணவில்லை.
எடுத்துக்காட்டாக அப்துல்லாஹ் பின் யஸீத் ரலி அவர்கள் அல்லாஹ்வின் தூதர் ஸல் அவர்களைச் சந்தித்த நபித்தோழர் ஆவார்கள்.
அன்னார் ஹுதைஃபா பின் அல்யமான் ரலி அபூமஸ்ஊத் அல்அன்சாரி ரலி ஆகிய இருவரிடமிருந்தும் நபிமொழிகளை அறிவித்துள்ளார்கள்.ஆனால் அவர்கள் இருவரிடமிருந்து அன்னார் எதையும் செவியேற்றதாக எந்த அறிவிப்பிலும் காணப்படவில்லை.
அப்துல்லாஹ் பின் யஸீத் ரலி அவர்கள் ஹுதைஃபா ரலி அவர்களுடன் அல்லது அபூமஸ்ஊத் ரலி அவர்களுடன் நேரடியாக உரையாடியதாகவோ இருவரையும் சந்தித்ததாகவோ எந்த அறிவிப்பிலிருந்தும் நம்மால் அறிய முடியவில்லை.
அதே நேரத்தில் ஹுதைஃபா ரலி அபூமஸ்ஊத் ரலி ஆகியோரிடமிருந்து அப்துல்லாஹ் பின் யஸீத் ரலி அவர்கள் அறிவித்துள்ள இந்த ஹதீஸ்கள் பலவீனமானவை எனக் கல்வியாளர்கள் எவரும் அன்றும் சரி இன்றும் சரி குறை கூறியதில்லை.
மாறாக இது போன்ற அறிவிப்புகளை வலுவான அறிவிப்பாளர்தொடர் வரிசையில் சேர்த்திருப்பதுடன் ஆதாரங்களாகவும் அவற்றை அவர்கள் பயன்படுத்தியுள்ளனர்.
ஆனால் இந்த அறிவிப்புகளெல்லாம் நாம் முன்பு குறிப்பிட்ட சிலரது கூற்றுப்படி பலவீனமானவையாகவும் வீணானவையாகவும் கருதப்பட வேண்டிய நிலை உருவாகும்.
ஒருவர் யாரிடமிருந்து அறிவிக்கிறாரோ அவரிடம் நேரடியாகச் செவியேற்றிருக்க வேண்டும் என இவர்கள் கட்டாயப்படுத்துவதே இதற்குக் காரணமாகும்.